3. การประกอบธุรกิจของบริษัทฯ และบริษัทย่อย

บริษัท ผลิตไฟฟ้าราชบุรีโฮลดิ้ง จำกัด (มหาชน) ประกอบธุรกิจในรูปของบริษัทโฮลดิ้ง
โดยมีรายได้หลักจากเงินปันผลของบริษัท ผลิตไฟฟ้าราชบุรี จำกัด ซึ่งเป็นบริษัทในเครือบริษัท
ผลิตไฟฟ้าราชบุรีโฮลดิ้ง จำกัด (มหาชน)
และเป็นบริษัทแกนในการดำเนินธุรกิจผลิตไฟฟ้าและรับโอนทรัพย์สินของโครงการโรงไฟฟ้าราชบุรีทั้งหมด
(ยกเว้นลานไกไฟฟ้า) จากการไฟฟ้าฝ่ายผลิตแห่งประเทศไทย (กฟผ.)
ภายใต้สัญญาจะซื้อจะขายทรัพย์สิน (Asset Purchase Agreement) ซึ่งจัดทำขึ้นระหว่าง กฟผ.
และบริษัท ผลิตไฟฟ้าราชบุรี

บริษัท ผลิตไฟฟ้าราชบุรี จำกัด มีชื่อภาษาอังกฤษว่า Ratchaburi Electricity Generating
Company Limited จัดตั้งเมื่อวันที่ 20 มีนาคม 2543 ด้วยทุนจดทะเบียนเริ่มต้นที่เรียกชำระแล้ว
10 ล้านบาท เป็นหุ้นสามัญจำนวน 1 ล้านหุ้น มูลค่าหุ้นที่ตราไว้หุ้นละ 10 บาท โดยบริษัท
ผลิตไฟฟ้าราชบุรีโฮลดิ้ง จำกัด (มหาชน) ถือหุ้นร้อยละ 100 ต่อมาในเดือนมิถุนายน และสิงหาคม
2543 ได้เพิ่มทุนจดทะเบียนเป็น 100 ล้านบาท และ 16,000 ล้านบาท ตามลำดับและถือหุ้นร้อยละ
100 โดยบริษัท ผลิตไฟฟ้าราชบุรีโฮลดิ้ง จำกัด (มหาชน) เพื่อรับซื้อโครงการโรงไฟฟ้าราชบุรีจาก
กฟผ. โดยในวันที่ 31 ตุลาคม 2543 ได้รับโอนโรงไฟฟ้าพลังความร้อน จำนวน 2 เครื่อง
กำลังผลิตเครื่องละ 735 เมกะวัตต์ รวมกำลังผลิต 1,470 เมกะวัตต์ ทรัพย์สินที่ใช้ร่วมกัน ที่ดิน
และทรัพย์สินอื่นๆ และในปี 2545 บริษัทฯ มีแผนที่จะรับโอนโรงไฟฟ้าพลังความร้อนร่วมจำนวน 3
ชุด กำลังผลิตชุดละ 725 เมกะวัตต์ รวมกำลังผลิต 2,175 เมกะวัตต์ โดยมีกำหนดการโอนในวันที่
30 เมษายน 2545 สำหรับชุดที่ 1 และ 2 และกำหนดการโอนในวันที่ 30 พฤศจิกายน 2545
สำหรับชุดที่ 3 บริษัท ผลิตไฟฟ้าราชบุรี
จำกัดจึงเป็นบริษัทเอกชนที่มีโรงไฟฟ้าขนาดใหญ่ที่สุดในประเทศไทย
มีกำลังผลิตติดตั้งรวมทั้งหมดประมาณ 3,645 เมกะวัตต์

บริษัท ราชบุรีพลังงาน จำกัด มีชื่อภาษาอังกฤษว่า Ratchaburi Energy Company Limited
จัดตั้งขึ้นเมื่อวันที่ 4 กันยายน พ.ศ.2544 โดยบริษัท ผลิตไฟฟ้าราชบุรีโฮลดิ้ง จำกัด (มหาชน)
ถือหุ้นร้อยละ 100 ด้วยทุนจดทะเบียน 10 ล้านบาท
มีวัตถุประสงค์เพื่อศึกษาและเข้าลงทุนในธุรกิจและโครงการตามวัตถุประสงค์
และแผนการดำเนินกิจการของบริษัทฯ ซึ่งต้องการเน้นการลงทุนในกิจการไฟฟ้าในประเทศเป็นหลัก
และเพื่อเป็นการสร้างมูลค่าเพิ่มให้กับผู้ถือหุ้นของบริษัทฯ

สถานที่ตั้งโครงการโรงไฟฟ้าราชบุรี

โครงการโรงไฟฟ้าราชบุรี มีพื้นที่ทั้งหมดประมาณ 2,158 ไร่
(ไม่รวมลานไกไฟฟ้าซึ่งยังคงเป็นทรัพย์สินของ กฟผ.) ตั้งอยู่ในเขตพื้นที่อำเภอดำเนินสะดวก
อำเภอโพธาราม และอำเภอเมือง จังหวัดราชบุรี ซึ่งอยู่ห่างจากกรุงเทพฯ
ไปทางทิศตะวันตกเฉียงใต้ประมาณ 100 กิโลเมตร
ห่างจากตัวเมืองจังหวัดราชบุรีไปทางทิศตะวันออกเฉียงเหนือประมาณ 7 กิโลเมตร
และห่างจากแม่น้ำแม่กลองไปทางทิศเหนือประมาณ 5 กิโลเมตร
เส้นทางคมนาคมหลักของโครงการคือ ถนนเพชรเกษม – บ้านชาวไร่เหนือ
ซึ่งอยู่ห่างจากแยกถนนเพชรเกษมประมาณ 8 กิโลเมตร

3.1 ลักษณะผลิตภัณฑ์

ผลิตภัณฑ์ของบริษัท ผลิตไฟฟ้าราชบุรี จำกัด คือ ไฟฟ้า โดยขายให้แก่ กฟผ.
แต่เพียงผู้เดียวตามสัญญาซื้อขายไฟฟ้า

3.2 คุณลักษณะและกระบวนการผลิตของโรงไฟฟ้า

โรงไฟฟ้าพลังความร้อน

กฟผ. ได้ทำสัญญาว่าจ้างผู้รับเหมาก่อสร้างในลักษณะว่าจ้างแบบเหมารวมเบ็ดเสร็จ (Lumpsum
Turnkey Contract) กับบริษัท Mitsubishi Heavy Industry (บริษัท MHI)
ซึ่งครอบคลุมถึงการออกแบบและก่อสร้างโรงไฟฟ้าพลังความร้อน
ในขณะเดียวกันเครื่องจักรและอุปกรณ์ส่วนใหญ่ก็เป็นของบริษัท MHI โดยมี Stone & Webster
ทำหน้าที่เป็นวิศวกรที่ปรึกษาโครงการของ กฟผ.

โรงไฟฟ้าพลังความร้อนราชบุรี เครื่องที่ 1 และ 2 ถูกออกแบบให้สามารถใช้ได้ทั้งก๊าซธรรมชาติ
และน้ำมันเตาเป็นเชื้อเพลิง โดยเชื้อเพลิงจะถูกพ่นเข้าไปในเตาเพื่อให้เกิดการเผาไหม้
ความร้อนที่เกิดขึ้นจะถ่ายเทไปยังน้ำในหม้อน้ำ
ทำให้น้ำระเหยกลายเป็นไอน้ำไหลไปตามท่อด้วยแรงดันและอุณหภูมิสูง
พุ่งไปดันเพลาของกังหันให้หมุน เพลาของกังหันนี้ต่ออยู่กับเพลาของเครื่องกำเนิดไฟฟ้า
จึงทำให้เพลาของเครื่องกำเนิดไฟฟ้าหมุนตามไปด้วย
เมื่อสนามแม่เหล็กที่ติดอยู่กับเพลาของเครื่องกำเนิดไฟฟ้าหมุน
ขดลวดซึ่งติดอยู่ที่สนามแม่เหล็กก็จะเกิดการเหนี่ยวนำทำให้เกิดแรงดันไฟฟ้าขึ้น

โรงไฟฟ้าพลังความร้อนได้ติดตั้งระบบกำจัดก๊าซซัลเฟอร์ไดออกไซด์ (Flue Gas
Desulfurization “FGD”) ในกรณีที่ใช้น้ำมันเตาเป็นเชื้อเพลิง
เป็นอุปกรณ์ที่ใช้แยกก๊าซซัลเฟอร์ไดออกไซด์ออกจากก๊าซเสียที่เกิดจากการเผาไหม้น้ำมันเตาซึ่งมีกำมะถันปนอยู่
สำหรับระบบกำจัดก๊าซซัลเฟอร์ไดออกไซด์ที่ใช้สำหรับโรงไฟฟ้าราชบุรีเป็นชนิดเปียก
ซึ่งมีประสิทธิภาพในการจับก๊าซซัลเฟอร์ไดออกไซด์ได้ไม่น้อยกว่าร้อยละ 94
(ตามรายงานการศึกษาด้านเทคนิคของบริษัทซาร์เจนท์ แอนด์ ลันดี จำกัด)
โดยใช้หินปูนเป็นตัวดูดซับ และได้ยิปซัมเป็นผลพลอยได้

โรงไฟฟ้าพลังความร้อนร่วม

กฟผ. ได้ดำเนินการว่าจ้างบริษัท Raytheon Engineers Oversea Ltd. เป็นผู้ออกแบบ โดยมี
กฟผ. เป็นผู้ดำเนินการก่อสร้างและ Stone & Webster
ทำหน้าที่เป็นวิศวกรที่ปรึกษาโครงการของ กฟผ. เครื่องจักรและอุปกรณ์ส่วนใหญ่เป็นของบริษัท
Mitsui และบริษัท General Electric (บริษัท GE)

โรงไฟฟ้าพลังความร้อนร่วมเป็นโรงไฟฟ้าที่มีหน่วยผลิตไฟฟ้า 2 ชนิดทำงานร่วมกัน คือ
หน่วยผลิตไฟฟ้ากังหันแก๊ส 2 ชุด เดินเครื่องร่วมกับหน่วยผลิตไฟฟ้ากังหันไอน้ำ 1 ชุด
โดยมีก๊าซธรรมชาติเป็นเชื้อเพลิงหลักและน้ำมันดีเซลเป็นเชื้อเพลิงสำรอง

กังหันแก๊สของหน่วยผลิตไฟฟ้ากังหันแก๊ส ทำหน้าที่คล้ายกับเครื่องยนต์ของเครื่องบินไอพ่น
โดยอากาศจะถูกดูดเข้าไปสู่คอมเพรสเซอร์ของเครื่องกังหันแก๊ส
คอมเพรสเซอร์จะอัดอากาศก่อนจะส่งไปยังห้องเผาไหม้
ที่ห้องเผาไหม้จะมีการฉีดพ่นเชื้อเพลิงเข้าไปเผาไหม้ทำให้ได้แก๊สร้อนที่มีความดันสูง
แก๊สร้อนนี้จะไปขับส่วนของกังหันแก๊สและหมุนเพลาของเครื่องกำเนิดไฟฟ้า
แก๊สร้อนที่ออกจากหน่วยผลิตไฟฟ้ากังหันแก๊ส
จะนำไปต้มน้ำเพื่อให้เกิดไอน้ำซึ่งจะนำไปใช้ในหน่วยผลิตไฟฟ้ากังหันไอน้ำที่อยู่ต่อกัน
โดยไอน้ำจะนำไปหมุนเพลาของเครื่องกำเนิดไฟฟ้า

3.3 วัตถุดิบหลักที่ใช้ในการผลิต

วัตถุดิบหลักที่ใช้ในการผลิตไฟฟ้าคือ เชื้อเพลิง
โรงไฟฟ้าพลังความร้อนจะใช้ก๊าซธรรมชาติเป็นเชื้อเพลิงหลักและจะใช้น้ำมันเตาเป็นเชื้อเพลิงสำรอง
โรงไฟฟ้าพลังความร้อนร่วมจะใช้ก๊าซธรรมชาติเป็นเชื้อเพลิงหลักและใช้น้ำมันดีเซลเป็นเชื้อเพลิงสำรอง
นอกจากนี้ยังมี น้ำ และสารเคมีอื่นๆ ที่ใช้ในกระบวนการปรับปรุงคุณภาพน้ำ
ซึ่งมีส่วนสำคัญในกระบวนการผลิตด้วยเช่นกัน โดยมีรายละเอียด ดังนี้

1) เชื้อเพลิง

ก๊าซธรรมชาติ

โรงไฟฟ้าพลังความร้อนและโรงไฟฟ้าพลังความร้อนร่วมใช้ก๊าซธรรมชาติเป็นเชื้อเพลิงหลัก
โดยบริษัท ผลิตไฟฟ้าราชบุรี จำกัดได้ทำสัญญาซื้อขายก๊าซธรรมชาติกับ ปตท. โดยตรง ตามสัญญา
Gas Sales Agreement เมื่อวันที่ 27 ตุลาคม 2543 มีอายุสัญญา 25 ปี
ภายใต้สัญญาซื้อขายก๊าซธรรมชาติ ปตท.
จะเป็นผู้จัดหาและส่งก๊าซธรรมชาติให้กับโรงไฟฟ้าราชบุรีจากแหล่งยาดานาและเยตากุน
ในประเทศสหภาพพม่า ให้เพียงพอต่อความต้องการของบริษัท ผลิตไฟฟ้าราชบุรี จำกัด
โดยกำหนดปริมาณการซื้อขายก๊าซธรรมชาติ ดังนี้

  วันที่ 31 ตุลาคม 2543 ถึง วันที่ 30 สิงหาคม 2544 จำนวน 312,000 ล้านบีทียู/วัน

  วันที่ 31 สิงหาคม 2544 เป็นต้นไป จำนวน 431,000 ล้านบีทียู/วัน

ทั้งนี้ กฟผ. ได้ทำสัญญาซื้อขายก๊าซธรรมชาติหลัก (Master Gas Sales Agreement) กับ ปตท.
เมื่อวันที่ 27 ตุลาคม 2543 ซึ่งจะมีการระบุเงื่อนไขเกี่ยวกับปริมาณขั้นต่ำที่ กฟผ. จะต้องรับ
(Minimum Take Liability) กรณีที่บริษัท ผลิตไฟฟ้าราชบุรี จำกัด ไม่สามารถรับก๊าซที่ ปตท.
ส่งให้ครบตามปริมาณที่กำหนดในสัญญาซื้อขายก๊าซธรรมชาติหลัก

ในส่วนของการขนส่ง ก๊าซธรรมชาติจะถูกส่งผ่านท่อ ซึ่งมีความยาวประมาณ 646.4 กิโลเมตร
จากแหล่งยาดานา เข้ามาทางชายแดนด้านอำเภอทองผาภูมิ จังหวัดกาญจนบุรี
ต่อมาจนถึงโรงไฟฟ้าราชบุรีโดยการดำเนินงานของ ปตท.

น้ำมันเตา

ในระยะแรกที่ยังไม่มีการสร้างสถานีรับและขนน้ำมันเตาโดยไม่ใช้รถบรรทุก
โรงไฟฟ้าพลังความร้อนจะใช้น้ำมันเตาเป็นเชื้อเพลิงสำรองในกรณีที่ปริมาก๊าซธรรมชาติไม่เพียงพอ
โดยบริษัทผลิตไฟฟ้าราชบุรี จำกัด
จะต้องสำรองน้ำมันเตาไว้ให้เพียงพอสำหรับใช้ในการดำเนินงานโดยการเดินเครื่องเต็มกำลังการผลิตเป็นเวลา
5 วัน น้ำมันเตาจะถูกขนส่งโดยรถบรรทุกน้ำมันมายังถังเก็บน้ำมันเตาที่โรงไฟฟ้าราชบุรี
และหากมีการสร้างสถานีรับและขนส่งน้ำมันเตาที่ริมถนนเพชรเกษม ซึ่งมีเนื้อที่ประมาณ 25-30 ไร่
และมีระยะห่างจากโรงไฟฟ้าประมาณ 6.5 กิโลเมตร
โดยมีจำนวนถังเก็บน้ำมันเชื้อเพลิงที่เพียงพอและมีสถานีสูบถ่ายน้ำมันที่เก็บไว้ผ่านระบบท่อส่งใต้ดินไปยังที่ตั้งโรงไฟฟ้าราชบุรี
ค่าที่ดินและค่าก่อสร้างประมาณ 400 ล้านบาท
ซึ่งรวมอยู่ในราคาโรงไฟฟ้าพลังความร้อนราชบุรีที่บริษัท ผลิตไฟฟ้าราชบุรี จำกัดชำระให้ กฟผ.
แล้วเมื่อวันที่ 31 ตุลาคม 2543

น้ำมันดีเซล

โรงไฟฟ้าพลังความร้อนร่วมจะใช้น้ำมันดีเซลเป็นเชื้อเพลิงสำรอง
ในกรณีที่ปริมาณก๊าซธรรมชาติมีไม่เพียงพอ โดยบริษัท ผลิตไฟฟ้าราชบุรี จำกัด
จะต้องสำรองน้ำมันดีเซลไว้ให้เพียงพอสำหรับใช้ในการดำเนินงาน
โดยการเดินเครื่องเต็มกำลังการผลิตเป็นเวลา 3 วัน น้ำมันดีเซลจะถูกขนส่งโดยรถบรรทุก
น้ำมัน ส่งต่อไปยังโรงไฟฟ้าราชบุรี นอกจากนี้โรงไฟฟ้าพลังความร้อนยังใช้น้ำมันดีเซลในการ
Start-up อีกด้วย

2) น้ำ

แหล่งน้ำและปริมาณความต้องการใช้น้ำ

โครงการโรงไฟฟ้าราชบุรี ใช้แม่น้ำแม่กลองเป็นแหล่งน้ำ โดยมีสถานีสูบน้ำตั้งอยู่ที่ตำบลท่าราบ
อำเภอเมือง จังหวัดราชบุรี
ปริมาณน้ำในแม่น้ำแม่กลองถูกกำหนดโดยปริมาณน้ำที่ปล่อยจากเขื่อนแม่กลอง ซึ่งในขณะเดียวกัน
น้ำในเขื่อนแม่กลองก็ได้รับน้ำจากเขื่อนที่เหนือขึ้นไปอีก 3 แห่ง คือ เขื่อนศรีนครินทร์
เขื่อนวชิราลงกรณ์ และเขื่อนท่าทุ่งนา ซึ่งทั้ง 3 เขื่อนอยู่ในความดูแลของ กฟผ.
โดยตรงในขณะที่เขื่อน
แม่กลอง อยู่ในความดูแลของกรมชลประทาน

จากการศึกษาด้านการจัดการทรัพยากรน้ำและการใช้น้ำ เช่นการศึกษาสมดุลย์ของน้ำ (Water
Balance) ในลุ่มน้ำแม่กลองทั้งระบบ โดยวิธีการของ Reservoir Simulation
ซึ่งจัดทำโดยมหาวิทยาลัยมหิดล พบว่า แหล่งน้ำของลุ่มน้ำแม่กลองจะไม่เกิดปัญหาขาดแคลนน้ำ
และน้ำในอ่างเก็บน้ำของเขื่อนศรีนครินทร์และเขื่อนวชิราลงกรณ์
ยังมีปริมาณเหลือพอที่จะดึงไปใช้เพื่อเปิดพื้นที่เกษตรกรรมหรือกิจการอื่นๆ ได้อีกประมาณปีละ 430
และ 220 ล้านลูกบาศก์เมตร ตามลำดับ อย่างไรก็ตาม ในกรณีเกิดขาดแคลนน้ำอย่างฉุกเฉิน กฟผ.
จะประสานงานกับกรมชลประทานพิจารณาปล่อยน้ำเพิ่มเติม
แต่ทั้งนี้ต้องไม่ก่อให้เกิดผลกระทบต่อการใช้น้ำในส่วนอื่น นอกจากนี้ ผลการศึกษาของบริษัท
ซาร์เจนท์ แอนด์ ลันดี จำกัด ในฐานะที่ปรึกษาทางเทคนิคอิสระ
ระบุว่าโรงไฟฟ้าราชบุรีใช้น้ำเป็นสัดส่วนน้อยมากหรือประมาณร้อยละ 0.5
ของความต้องการน้ำทั้งหมด ซึ่งมีประมาณ 11,200 ล้านลูกบาศก์เมตร

น้ำจากแม่น้ำแม่กลองจะถูกสูบไปยังอ่างเก็บน้ำภายในบริเวณโรงไฟฟ้าผ่านท่อเหล็กขนาดเส้นผ่าศูนย์กลาง
1.5 เมตร โดยขุดดินฝังท่อไว้ที่ระดับความลึกจากผิวดินอย่างน้อย 1.2 เมตร
แล้วกลบดินไว้ตามเดิม เป็นระยะทาง 10.7 กิโลเมตรจากสถานีสูบน้ำไปยังโรงไฟฟ้า
ช่วงที่ผ่านถนนใช้วิธีดันท่อลอดผ่านชั้นถนน ช่วงที่ผ่านคลองใช้วิธีขุดฝังใต้แนวท้องคลอง
อ่างเก็บน้ำดังกล่าวมีความจุในการเก็บกักน้ำได้สูงถึง 1.68 ล้านลูกบาศก์เมตร
ซึ่งเพียงพอสำหรับใช้ในโครงการเป็นเวลานานถึง 8.5 วัน
ในกรณีที่ไม่มีน้ำไหลเข้ามาในอ่างเก็บน้ำ

ในส่วนของแนวท่อส่งน้ำ ใช้พื้นที่ในแนวเขตสายส่งไฟฟ้าแรงสูง 115 กิโลโวลต์
ที่มีอยู่ในปัจจุบันและแนวเขตสายส่งไฟฟ้าแรงสูง 500 กิโลโวลต์ ที่สร้างขึ้นเชื่อมต่อกับโรงไฟฟ้า
โดยมีการจ่ายค่ารอนสิทธิ์ในแนวเขตสายส่งไฟฟ้าและค่าตอบแทนการยินยอมให้จดภาระจำยอมเพื่อใช้ที่ดินในการวางท่อส่งน้ำเพื่อไม่ให้เกิดข้อขัดแย้งจากการใช้ที่ดิน

3) สารเคมี

สารเคมีที่ใช้ในการปรับปรุงคุณภาพน้ำเพื่อให้ได้น้ำสะอาดและน้ำปราศจากแร่ธาตุ
โดยส่วนใหญ่สามารถจัดหาได้จากผู้ผลิตภายในประเทศ

3.4 ความคืบหน้าในการก่อสร้างโรงไฟฟ้า

จากรายงานความก้าวหน้าโครงการราชบุรี เดือนธันวาคม 2544 จัดทำโดย
ฝ่ายก่อสร้างโครงการโรงไฟฟ้าราชบุรี ของ กฟผ. ได้สรุปความคืบหน้าในการก่อสร้าง ดังนี้

โรงไฟฟ้าพลังความร้อนร่วม

กำหนดส่งมอบโรงไฟฟ้าพลังความร้อนร่วมชุดที่ 1 และ 2 ให้กับบริษัทผลิตไฟฟ้าราชบุรี จำกัด
ภายในวันที่ 30 เมษายน 2545 และสำหรับโรงไฟฟ้าพลังความร้อนร่วมชุดที่ 3 ภายในวันที่ 30
พฤศจิกายน 2545

ชุดที่ 1  : ดำเนินการก่อสร้างแล้วเสร็จประมาณร้อยละ 100.00 ปัจจุบันอยู่ระหว่างการปรับปรุงและเปลี่ยนอุปกรณ์บางส่วนเพื่อให้โรงไฟฟ้ามีความพร้อมในการเดินเครื่องมากยิ่งขึ้น 

ชุดที่ 2 : ดำเนินการก่อสร้างแล้วเสร็จประมาณร้อยละ 100.00 ปัจจุบันอยู่ระหว่างการปรับปรุงและเปลี่ยนอุปกรณ์บางส่วนเพื่อให้โรงไฟฟ้ามีความพร้อมในการเดินเครื่องมากยิ่งขึ้น

ชุดที่ 3 : ดำเนินการก่อสร้างแล้วเสร็จประมาณร้อยละ 95.08 ปัจจุบันอยู่ระหว่างก่อสร้างและ การทดสอบเครื่อง คาดว่าจะส่งมอบให้ประมาณปลายเดือนพฤศจิกายน 2545

3.5 การจำหน่ายและสภาพการแข่งขัน

1) ระบบส่ง

การจำหน่ายไฟฟ้าของบริษัทผลิตไฟฟ้าราชบุรี จำกัดจะจำหน่ายให้แก่ กฟผ.
แต่เพียงผู้เดียวตามสัญญาซื้อขายไฟฟ้า ผ่านระบบส่งไฟฟ้าของ กฟผ.
โดยไฟฟ้าที่ผลิตได้จากเครื่องกำเนิดไฟฟ้าจะถูกยกระดับแรงดันไฟฟ้าโดยหม้อแปลงไฟฟ้า
และผ่านไปยังลานไกไฟฟ้า (Swithchyard) และสถานีไฟฟ้าแรงสูง 500 กิโลโวลต์ และ 230
กิโลโวลต์ ของ กฟผ. ซึ่งอยู่ภายในพื้นที่ของโรงไฟฟ้าราชบุรี จากนั้นจะส่งเข้าสู่ระบบ
สายส่งไฟฟ้าแรงสูง 500 กิโลโวลต์ และ 230 กิโลโวลต์ ต่อไป โดยมีรายละเอียดดังนี้

-   ไฟฟ้าที่ผลิตได้จากโรงไฟฟ้าพลังความร้อนจำนวน 1,470 เมกะวัตต์ จะส่งเข้าสู่ระบบของ
    กฟผ. โดยผ่านทางสถานีไฟฟ้าแรงสูง 500 กิโลโวลต์ ลานไกไฟฟ้าด้าน High Voltage
    Side ของหม้อแปลงไฟฟ้า

-   ไฟฟ้าที่ผลิตได้จากโรงไฟฟ้าพลังความร้อนร่วม ชุดที่ 1 และ 2 จำนวนรวม 1,450 เมกะวัตต์
    จะส่งเข้าสู่ระบบของ กฟผ. ผ่านทางสถานีไฟฟ้าแรงสูง 230 กิโลโวลต์ ลานไก ไฟฟ้าด้าน
    High Voltage Side ของหม้อแปลงไฟฟ้า

-   ไฟฟ้าที่ผลิตได้จากโรงไฟฟ้าพลังความร้อนร่วม ชุดที่ 3 จำนวน 725 เมกะวัตต์
    จะส่งเข้าสู่ระบบของ กฟผ. ผ่านทางสถานีไฟฟ้าแรงสูง 500 กิโลโวลต์ ลานไกไฟฟ้าด้าน
    High Voltage Side ของหม้อแปลงไฟฟ้า

  ทั้งนี้ ไฟฟ้าดังกล่าวจะถูกส่งจากระบบของ กฟผ. ไปสู่ระบบของ การไฟฟ้านครหลวง (กฟน.)
  และการไฟฟ้าส่วนภูมิภาค (กฟภ.) เพื่อกระจายไปสู่ผู้บริโภคซึ่งเป็นผู้ใช้ไฟฟ้าต่อไป

2) สภาพการแข่งขัน

  กฟผ. ในฐานะที่เป็นผู้ซื้อไฟฟ้ารายใหญ่ของประเทศ
  ได้มีการทำสัญญาซื้อขายไฟฟ้าระยะยาวกับผู้ผลิตไฟฟ้าเอกชนรายใหญ่ทุกราย
  ซึ่งภายใต้สัญญาดังกล่าวได้กำหนดรายได้ที่แน่นอนของผู้ผลิตไฟฟ้าเอกชนรายใหญ่แต่ละราย
  จึงไม่มีการแข่งขันระหว่างบริษัท ผลิตไฟฟ้าราชบุรี จำกัด
  กับผู้ผลิตไฟฟ้าเอกชนรายใหญ่รายอื่นเกิดขึ้นภายใต้โครงสร้างกิจการไฟฟ้าในปัจจุบัน หากบริษัท
  ผลิตไฟฟ้าราชบุรี จำกัด
  สามารถรักษาระดับความพร้อมจ่ายตามสัญญาและผลิตไฟฟ้าให้ได้ตามคุณภาพที่กำหนด

สภาพการแข่งขันในอนาคต

ในอนาคตเมื่อมีการจัดตั้งตลาดกลางซื้อขายไฟฟ้าขึ้นแล้ว ผู้ผลิตไฟฟ้าเอกชนรายใหญ่และบริษัท
ผลิตไฟฟ้าราชบุรี จำกัด ยังคงได้รับการคุ้มครองภายใต้สัญญาซื้อขายไฟฟ้าระยะยาวที่ทำขึ้นกับ กฟผ.
อยู่ โดยจะมีบริษัทจัดการหนี้สิน (DebtCo)
คอยทำ_หน้าที่จ่ายเงินชดเชยให้แก่บริษัทฯในกรณีที่ราคาไฟฟ้าภายใต้สัญญาซื้อขายไฟฟ้าต่ำกว่าราคาในตลาดกลางซื้อขายไฟฟ้า
ทำให้บริษัทฯได้รับรายได้คงเดิมตลอดระยะเวลาของสัญญา

  ภาวะอุตสาหกรรมและการแข่งขัน

รัฐบาลได้ส่งเสริมให้ภาคเอกชนได้เข้ามามีบทบาทมากขึ้นในฐานะของผู้ผลิตไฟฟ้าเอกชนในรูปของผู้ผลิตไฟฟ้ารายเล็ก
(Small Power Producers หรือ SPPs) และผู้ผลิตไฟฟ้าเอกชนรายใหญ่ (Independent
Power Producers หรือ IPPs) รวมทั้งการจัดตั้งบริษัท ผลิตไฟฟ้า จำกัด (มหาชน) และบริษัท
ผลิตไฟฟ้าราชบุรีโฮลดิ้ง จำกัด (มหาชน)

ผู้ผลิตไฟฟ้าเพื่อขายในประเทศประกอบด้วย กฟผ. ผู้ผลิตไฟฟ้าเอกชนรายใหญ่
ผู้ผลิตไฟฟ้าเอกชนรายเล็ก บริษัท ผลิตไฟฟ้าระยอง จำกัด บริษัท ผลิตไฟฟ้าขนอม จำกัด บริษัท
ผลิตไฟฟ้าราชบุรี จำกัด และผู้ผลิตไฟฟ้าต่างประเทศ โดยทั้งหมดมี กฟผ.
เป็นผู้รับซื้อไฟฟ้าที่ผลิตขึ้นได้เกือบทั้งหมด ผ่านทางสัญญาซื้อไฟฟ้าระยะยาวที่ทำกับ กฟผ.
และมีผู้ใช้ไฟฟ้าขอซื้อไฟฟ้าโดยตรงจากผู้ผลิตไฟฟ้าเอกชนรายเล็กอีกจำนวนเล็กน้อย

กฟผ.จะเป็นผู้กำหนดปริมาณการผลิตไฟฟ้าของโรงไฟฟ้าแต่ละโรง
ให้ตรงกับความต้องการใช้ไฟฟ้าในแต่ละช่วงเวลา แต่ทั้งนี้ โรงไฟฟ้าที่มิได้จ่ายไฟ
(เนื่องจากคำสั่งซื้อของ กฟผ. เอง) ก็จะยังคงได้รับ
ค่าตอบแทนตามสัญญาและเงื่อนไขที่ได้กำหนดไว้ในสัญญาซื้อไฟฟ้าของผู้ผลิตแต่ละราย

ในปัจจุบัน กฟผ. คือผู้ผลิตไฟฟ้ารายใหญ่ที่สุดในประเทศไทย โดยมีกำลังการผลิตรวมประมาณ
22,402.39 เมกะวัตต์ (ณ 31 ธันวาคม 2544) หรือประมาณร้อยละ 56.29
ของกำลังการผลิตทั้งหมด ในประเทศ ที่เหลือเป็นการผลิตโดยภาคเอกชน
และเป็นการนำเข้าไฟฟ้าจากต่างประเทศ โดยมีรายละเอียด ดังต่อไปนี้

โรงไฟฟ้าภายใต้การดำเนินงานของ กฟผ.

โรงไฟฟ้าภายใต้การดำเนินงานของ กฟผ. สามารถแบ่งออกได้เป็น 2 ประเภท คือ โรงไฟฟ้าที่ใช้เชื้อเพลิงในการผลิต (Fossil Fuel Power Plants) และ โรงไฟฟ้าพลังน้ำ (Hydro Power Plants) 

โรงไฟฟ้าที่ใช้เชื้อเพลิงในการผลิต

โรงไฟฟ้าที่ใช้เชื้อเพลิงในการผลิตประกอบด้วย โรงไฟฟ้าพลังความร้อน โรงไฟฟ้าพลังความร้อนร่วม และโรงไฟฟ้ากังหันก๊าซ ณ วันที่ 31 ธันวาคม 2544 กฟผ. มี โรงไฟฟ้าพลังความร้อน กำลังการผลิตรวม 6,255 เมกะวัตต์ โรงไฟฟ้าพลังความร้อนร่วม กำลังการผลิตรวม 5,074.6 เมกะวัตต์ และโรงไฟฟ้ากังหันก๊าซ กำลังการผลิตรวม 778 เมกะวัตต์ และคาดว่าภายในปี 2545 กฟผ. จะมีโรงไฟฟ้าพลังความร้อนเพิ่มอีกที่จังหวัดกระบี่ กำลังการผลิตรวม 600 เมกะวัตต์ 

โรงไฟฟ้าพลังน้ำ

โรงไฟฟ้าพลังน้ำของ กฟผ. มีกำลังการผลิตรวม 2,886.26 เมกะวัตต์ ซึ่งปกติแล้ว
โรงไฟฟ้าพลังน้ำจะถูกใช้ในการผลิตไฟฟ้าในช่วงที่มีความต้องการไฟฟ้าสูง กฟผ.
มีโครงการที่จะเพิ่มกำลังผลิตอีก 1,660 เมกะวัตต์ ในช่วงปี 2544 – 2558
โดยจะมาจากโรงไฟฟ้าพลังน้ำลำตะคองแบบสูบกลับ จำนวน 1,000 เมกะวัตต์
และโรงไฟฟ้าพลังน้ำเขื่อนคีรีธารแบบสูบกลับ จำนวน 660 เมกะวัตต์

โรงไฟฟ้าที่มิได้อยู่ภายใต้การดำเนินงานของ กฟผ.

ผู้ผลิตไฟฟ้าเอกชนรายใหญ่ (IPPs)

กฟผ. ดำเนินการแปรรูปโดยการจัดตั้งบริษัท ผลิตไฟฟ้า จำกัด (มหาชน) ในปี 2535 และบริษัท
ผลิตไฟฟ้าราชบุรีโฮลดิ้ง จำกัด (มหาชน) ในปี 2543 เป็นผู้ผลิตไฟฟ้าเอกชน
โดยมีสัญญาซื้อขายไฟฟ้าระยะยาวกับ กฟผ. ปัจจุบัน กฟผ.
รับซื้อไฟฟ้าจากเอกชนในรูปของผู้ผลิตไฟฟ้าเอกชนรายใหญ่ จำนวน
ทั้งหมด 4,926 เมกะวัตต์

ผู้ผลิตไฟฟ้าเอกชนรายเล็ก (SPPs)

ปัจจุบัน กฟผ. มีการซื้อไฟฟ้าจากผู้ผลิตไฟฟ้าเอกชนรายเล็ก ในปริมาณ 1,768.40 เมกะวัตต์
โดยมีการทำสัญญาซื้อขายไฟฟ้า 2 ประเภท คือ สัญญาประเภท Firm และ สัญญาประเภท
Non-Firm โดยที่ สัญญาประเภท Firm หมายถึง การทำสัญญาซื้อขายไฟฟ้าอายุ ตั้งแต่ 5 ปีขึ้นไป
และมีการจ่ายค่าพลังไฟฟ้า (Capacity Payment) และ Non-Firm หมายถึง
การทำสัญญาซื้อขายไฟฟ้าอายุไม่เกิน 5 ปี และจะได้รับเฉพาะค่าพลังงานไฟฟ้า (Energy
Payment)

ผู้ผลิตไฟฟ้าต่างประเทศ

ประเทศไทยมีการทำสัญญาซื้อไฟฟ้าจากต่างประเทศเพื่อนำเข้าไฟฟ้าจำนวนหลายสัญญา เช่น
สัญญาซื้อไฟฟ้าจากเขื่อนเทิน-หินบุน จำนวน 187 เมกะวัตต์
และสัญญาซื้อไฟฟ้าจากเขื่อนห้วยเฮาะจำนวน 126 เมกะวัตต์ เป็นต้น

+--------------+-------------------------------+--------------+-------+
|   สร         |                               |              |       |
| ุปรายชื่อผู้ผลิตไฟ |                               |              |       |
| ฟ้าให้แก่ผู้ใช้ไฟฟ |                               |              |       |
| ้าในประเทศไทย |                               |              |       |
|              |                               |              |       |
| (Electricity |                               |              |       |
|   Supply)    |                               |              |       |
+--------------+-------------------------------+--------------+-------+
|   (31 ธันวาคม |                               |              |       |
|   2544)      |                               |              |       |
+--------------+-------------------------------+--------------+-------+
|   ชื่อผู้ผลิต     |   ประเภทโรงไฟฟ้า               |              |       |
|              |                               |  กำลังผลิตติดตั้ง | ร้อยละ |
|              |                               |   (เมกะวัตต์)  |       |
+--------------+-------------------------------+--------------+-------+
| 1) กฟผ.      |   พลังความร้อน                  |   6,255.00   |       |
|              |                               |              | 28.39 |
+--------------+-------------------------------+--------------+-------+
|              |   พลังความร้อนร่วม               |   5,074.60   |       |
|              |                               |              | 23.03 |
+--------------+-------------------------------+--------------+-------+
|              |   กังหันก๊าซ                     |   778.00     |       |
|              |                               |              |  3.53 |
+--------------+-------------------------------+--------------+-------+
|              |   พลังน้ำ                       |   2,886.26   |       |
|              |                               |              | 13.10 |
+--------------+-------------------------------+--------------+-------+
|              |   พลังดีเซล (แม่ฮ่องสอน)          |   6.00       |       |
|              |                               |              |  0.03 |
+--------------+-------------------------------+--------------+-------+
|              |   ประเภทอื่นๆ                   |   0.53       |   -   |
+--------------+-------------------------------+--------------+-------+
|              |   รวมย่อย (1)                  |   15,000.39  |       |
|              |                               |              | 68.08 |
+--------------+-------------------------------+--------------+-------+
| 2)           |   ผู้ผลิตไฟฟ้าเอกชนรายใหญ่         |              |       |
| ผ            |                               |              |       |
| ู้ผลิตไฟฟ้าเอกชน |                               |              |       |
| อื่นๆ          |                               |              |       |
+--------------+-------------------------------+--------------+-------+
|              |   - บริษัท ผลิตไฟฟ้าราชบุรี จำกัด    |   1,470.00   | 6.67  |
+--------------+-------------------------------+--------------+-------+
|              |   - บริษัท ผลิตไฟฟ้าระยอง จำกัด    |   1,232.00   | 5.59  |
+--------------+-------------------------------+--------------+-------+
|              |   - บริษัท ผลิตไฟฟ้าขนอม จำกัด     |   824.00     | 3.74  |
+--------------+-------------------------------+--------------+-------+
|              |   - บริษัท ผลิตไฟฟ้าอิสระ จำกัด     |   700.00     | 3.18  |
+--------------+-------------------------------+--------------+-------+
|              |   - บริษัท ไตรเอนเนอยี จำกัด      |   700.00     | 3.18  |
+--------------+-------------------------------+--------------+-------+
|              |   ผู้ผลิตไฟฟ้าเอกชนรายย่อย         |   1,768.40   | 8.03  |
+--------------+-------------------------------+--------------+-------+
|              |   การไฟฟ้าลาว                  |              |       |
+--------------+-------------------------------+--------------+-------+
|              |   - โรงไฟฟ้าพลังน้ำเทิน-หินบุน      |   214.00     | 0.97  |
+--------------+-------------------------------+--------------+-------+
|              |   - โรงไฟฟ้าพลังน้ำห้วยเฮาะ       |   126.00     | 0.57  |
+--------------+-------------------------------+--------------+-------+
|              |   รวมย่อย (2)                  |   7,034.40   | 31.92 |
+--------------+-------------------------------+--------------+-------+
|              |   รวม                         |   22,034.80  | 1     |
|              |                               |              | 00.00 |
+--------------+-------------------------------+--------------+-------+

การแข่งขัน

กฟผ. ในฐานะที่เป็นผู้ซื้อไฟฟ้ารายใหญ่ของประเทศ
ได้มีการทำสัญญาซื้อขายไฟฟ้าระยะยาวกับผู้ผลิตไฟฟ้าเอกชนรายใหญ่ทุกราย
ซึ่งภายใต้สัญญาดังกล่าวได้กำหนดรายได้ที่แน่นอนของผู้ผลิตไฟฟ้าเอกชนรายใหญ่แต่ละราย
จึงไม่มีการแข่งขันระหว่างบริษัท ผลิตไฟฟ้าราชบุรี จำกัด
กับผู้ผลิตไฟฟ้าเอกชนรายใหญ่รายอื่นเกิดขึ้นภายใต้โครงสร้างกิจการไฟฟ้าในปัจจุบัน หากบริษัท
ผลิตไฟฟ้าราชบุรี จำกัด
สามารถรักษาระดับความพร้อมจ่ายตามสัญญาและผลิตไฟฟ้าให้ได้ตามคุณภาพที่กำหนด

ปัจจุบัน รัฐบาลมีนโยบายที่จะส่งเสริมให้มีการแข่งขันการขายไฟฟ้าอย่างเสรี
โดยจะดำเนินการปรับโครงสร้างและแปรรูปการไฟฟ้าฝ่ายผลิตแห่งประเทศไทย
จัดตั้งตลาดกลางซื้อขายไฟฟ้า (Power Pool)
เพื่อให้เกิดการแข่งขันแบบเสรีในระดับค้าปลีกอันมีผลทำให้ผู้ใช้ไฟฟ้าได้ใช้ไฟฟ้าในราคาที่เหมาะสม
ได้รับบริการที่ดีขึ้น และเพื่อให้การใช้ทรัพยากรเป็นไปอย่างคุ้มค่าที่สุด บริษัทผลิตไฟฟ้าต่างๆ
จะสามารถ
แข่งขันกันขายไฟฟ้าผ่านตลาดกลางซื้อขายไฟฟ้า
โดยส่งไฟฟ้าผ่านระบบส่งของบริษัทสายส่งและบริษัทระบบสายจำหน่าย
โดยมีองค์กรกำกับดูแลอิสระเป็นผู้กำกับดูแล เพื่อให้ราคาเป็นไปอย่างเหมาะสม

ในอนาคตเมื่อมีการจัดตั้งตลาดกลางซื้อขายไฟฟ้าขึ้นแล้ว ผู้ผลิตไฟฟ้าเอกชนรายใหญ่และบริษัท
ผลิตไฟฟ้าราชบุรี จำกัด ยังคงได้รับการคุ้มครองภายใต้สัญญาซื้อขายไฟฟ้าระยะยาวที่ทำขึ้นกับ กฟผ.
อยู่ โดยจะมีบริษัทจัดการหนี้สิน (DebtCo)
คอยทำ_หน้าที่จ่ายเงินชดเชยให้แก่บริษัทฯในกรณีที่ราคาไฟฟ้าภายใต้สัญญาซื้อขายไฟฟ้าต่ำกว่าราคาในตลาดกลางซื้อขายไฟฟ้า
ทำให้บริษัทฯได้รับรายได้คงเดิมตลอดระยะเวลาของสัญญา

ความต้องการใช้ไฟฟ้า

ภาวะเศรษฐกิจถดถอยและการลดลงของค่าเงินบาทที่เริ่มมาตั้งแต่กลางปี 2540
ส่งผลให้ผลิตภัณฑ์มวลรวมของประเทศลดลง มีผลกระทบต่อประชาชน ภาคการผลิต
และธุรกิจต่างๆของประเทศ ทำให้ธุรกิจหลายประเภทต้องปิดตัวลง
หรือชะลอการผลิตออกไปอย่างไม่มีกำหนด เป็นเหตุให้การใช้ไฟฟ้าของประเทศได้ลดลงอย่างมาก
โดยการใช้ไฟฟ้าของปี 2541 น้อยกว่าปี 2540 และยังลดลงต่อเนื่องถึงปี 2542
แต่ทั้งนี้ปริมาณความต้องการใช้ไฟฟ้าในช่วงครึ่งปีหลังของปี 2542
ได้เริ่มปรับตัวสูงขึ้นเมื่อเทียบกับความต้องการใช้ไฟฟ้าในปีก่อน และความต้องการใช้ไฟฟ้าในปี
2543 ได้ปรับตัวเพิ่มขึ้นอีกจนกระทั่งสูงกว่าความต้องการใช้ไฟฟ้าในปี 2540
และปรับตัวสูงต่อเนื่องถึงปี 2544
แสดงถึงแนวโน้มที่อาจมีความต้องการใช้ไฟฟ้าสูงขึ้นในช่วงปีต่อๆไป
ทั้งนี้การเพิ่มขึ้นดังกล่าวยังขึ้นอยู่กับกลุ่มผู้ใช้พลังงานแต่ละประเภทอีกด้วย
โดยกลุ่มธุรกิจประเภทพาณิชยกรรม อุตสาหกรรมขนาดเล็ก กลาง ใหญ่
และกลุ่มกิจการประเภทโรงแรม กิจการให้เช่าพักอาศัย มีความต้องการใช้ไฟฟ้าเพิ่มขึ้นเล็กน้อย
ในขณะที่ กลุ่มบ้านอยู่อาศัยและกลุ่มเกษตรกรรมมีการใช้ไฟฟ้าลดลง อย่างไรก็ตาม
ปริมาณการใช้ไฟฟ้าที่สูงขึ้นนี้เป็นดัชนีตัวหนึ่งที่แสดงให้เห็นว่าเศรษฐกิจไทยเริ่มฟื้นตัวอย่างช้าๆ
และอย่างต่อเนื่อง รายละเอียดแสดงในรูปที่ 1 และตารางที่ 1

รูปที่ 1

[]

  -------------------------------------------- ----------- ----------------------- ------------ ---------- --------
  ตารางที่ 1                                                                                                 
  ความต้องการพลังไฟฟ้าสูงสุดรายเดือนในช่วงปีงบประมาณ                                                               
  2543 – 2544                                                                                              

                                                           ความต้องการพลังไฟฟ้าสูงสุด                           

  เดือน                                                     พลังไฟฟ้าสูงสุด (เมกะวัตต์)                เพิ่มขึ้น      
                                                                                                (ลดลง)     

                                               2544                                2543         เมกะวัตต์    ร้อยละ

  ตุลาคม                                        14,139.30                           13,678.00    461.3      3.37

  พฤศจิกายน                                     14,133.90                           13,390.40    743.5      5.55

  ธันวาคม                                       14,124.60                           12,510.80    1,613.8    12.9

  มกราคม                                       14,211.80                           13,620.70    591.1      4.34

  กุมภาพันธ์                                      14,600.80                           14,105.20    495.6      3.51

  มีนาคม                                        15,012.90                           14,667.20    345.7      2.36

  เมษายน                                       16,126.40                           14,918.30    1,208.1    8.10

  พฤษภาคม                                      15,187.80                           14,676.70    511.1      3.48

  มิถุนายน                                       14,992.30                           14,255.10    737.2      5.17

  กรกฎาคม                                      15,045.10                           14,139.90    905.2      6.40

  สิงหาคม                                       15,096.70                           14,375.50    721.2      4.78

  กันยายน                                       15,247.30                           14,252.00    995.3      6.53

  ความต้องการพลังไฟฟ้าสูงสุด                        16,126.40                           14,918.30    1,613.8    10.82
  -------------------------------------------- ----------- ----------------------- ------------ ---------- --------

กำลังผลิตไฟฟ้าสำรอง

จากการที่มีความพยายามในการกระตุ้นเศรษฐกิจของภาครัฐในปี 2544 ทำให้เศรษฐกิจในหลายๆ
ภาคการผลิตมีการเปลี่ยนแปลงในทางที่ดีขึ้น ซึ่งส่งกระทบถึงปริมาณความต้องการใช้ไฟฟ้าซึ่งมี
แนวโน้มเพิ่มสูงขึ้นด้วย ปริมาณความต้องการพลังไฟฟ้าสูงสุดสำหรับปี 2544
เกิดขึ้นในเดือนเมษายนเท่ากับ 16,126.4 เมกะวัตต์
ซึ่งสูงกว่าที่คาดการณ์ไว้ในแผนพัฒนากำลังการผลิต (PDP 2001) ในกรณีที่เศรษฐกิจฟื้นตัวช้า (Low
Economic Recovery scenario: LER) แต่อย่างไรก็ตาม
ความต้องการใช้ไฟฟ้าดังกล่าวยังคงต่ำกว่ากรณีที่พยากรณ์ไว้สำหรับเศรษฐกิจฟื้นตัวปานกลาง
(Medium Economic Recovery Scenario: MER) คือ 16,184 เมกะวัตต์

ความต้องการใช้ไฟฟ้าสูงสุดสำหรับปี 2544 สูงกว่าความต้องการใช้ไฟฟ้าสูงสุดสำหรับปี 2543
อยู่ประมาณ 1,613.8 เมกะวัตต์ หรือ 10.82%
ซึ่งแสดงให้เห็นว่าความต้องการไฟฟ้าของประเทศยังคงมีแนวโน้มเพิ่มขึ้น
ในขณะที่กำลังผลิตไฟฟ้าทั่วประเทศ ณ วันที่ 31 ธันวาคม 2544 เท่ากับ 19,281.79 เมกะวัตต์
จึงทำให้ระบบมีกำลังผลิตไฟฟ้าสำรองสูงกว่าระดับที่เหมาะสมคือ 25% อย่างไรก็ตาม
จากการที่ประเทศไทยยังคงอยู่ในช่วงกำลังฟื้นตัว แผน PDP 2001
จึงได้คาดการณ์กำลังผลิตไฟฟ้าสำรองไว้ดังนี้

  ---------------------------- ------------------------------------------
  ปีงบประมาณ                    กำลังผลิตไฟฟ้าสำรองต่ำสุด (%)

  2544                         30.5

  2545                         32.2

  2546                         35.1

  2547                         23.0

  2548                         18.3

  2549                         15.3

  2550                         16.9

  2551                         22.5

  2552                         15.3

  2553                         15.2

  2554                         16.4
  ---------------------------- ------------------------------------------

จากปริมาณกำลังผลิตไฟฟ้าสำรองที่คาดการณ์ไว้จะเห็นได้ว่าจะเกิดภาวะกำลังผลิตไฟฟ้าสำรองสูงกว่ามาตรฐานที่กำหนดไว้
(Oversupply) โดยเฉพาะในช่วงปี 2544 ถึง 2546 ดังนั้น กฟผ. จึงได้มีมาตรการต่างๆ
ที่จะแก้ปัญหาดังกล่าว ได้แก่ การชะลอการรับซื้อไฟฟ้าจากผู้ผลิตรายใหม่ๆ หรือเลื่อนโครงการต่างๆ
ที่ยังไม่เริ่มดำเนินการออกไปอีกระยะหนึ่ง

3.6 ลักษณะการจัดให้ได้มาซึ่งผลิตภัณฑ์

กำลังการผลิตและนโยบายการผลิต

ปัจจุบัน โรงไฟฟ้าราชบุรีมีโรงไฟฟ้าพลังความร้อนจำนวน 2 เครื่อง มีกำลังผลิตเครื่องละ 735
เมกะวัตต์ รวมกำลังผลิต 1,470 เมกะวัตต์ เมื่อมีการโอนโรงไฟฟ้าพลังความร้อนร่วมอีก 3
ชุดภายในปี 2545 นี้ กำลังการผลิตจะเพิ่มขึ้นเป็น 3,645 เมกะวัตต์
การวางแผนการผลิตกระแสไฟฟ้าเพื่อจัดส่งให้ กฟผ.
จะดำเนินการตามการสั่งการของศูนย์ควบคุมกำลังไฟฟ้าของ กฟผ.
ตามสัญญาการซื้อขายไฟฟ้าระยะยาวเช่นเดียวกับสัญญาที่ กฟผ. ลงนามกับผู้ผลิตไฟฟ้าเอกชนรายอื่นๆ
ซึ่งจำนวนชั่วโมงการสั่งเดินเครื่องในแต่ละปีรวมถึงแผนการบำรุงรักษาได้ระบุไว้แล้วในสัญญา ทั้งนี้
นโยบายการผลิตจะต้องผลิตให้ได้ตามสัญญาที่ได้ทำไว้กับ กฟผ.
เพื่อรักษาเสถียรภาพความพร้อมจ่ายไฟฟ้า

  2) การจัดหาวัตถุดิบ

วัตถุดิบที่สำคัญในการผลิตกระแสไฟฟ้าคือเชื้อเพลิงและอะไหล่เครื่องจักร
เชื้อเพลิงหลักของโรงไฟฟ้าราชบุรี คือ ก๊าซธรรมชาติ ซึ่งคิดเป็น 99.94%
ของต้นทุนเชื้อเพลิงทั้งหมดของโรงไฟฟ้าจะกระทำภายใต้สัญญาซื้อขายก๊าซระยะยาวกับ ปตท.
สำหรับอะไหล่เครื่องจักรได้ดำเนินการจัดซื้อจากตัวแทนจำหน่ายในประเทศและต่างประเทศ

3.7 ผลกระทบสิ่งแวดล้อม

กฟผ. ได้มอบหมายให้ มหาวิทยาลัยมหิดล
โดยคณะกรรมการผู้ชำนาญการพิจารณารายงานการวิเคราะห์ผลกระทบสิ่งแวดล้อมด้านโครงการอุตสาหกรรม
คณะสิ่งแวดล้อมและทรัพยากรศาสตร์
ดำเนินการศึกษาและวิเคราะห์ผลกระทบสิ่งแวดล้อมโครงการโรงไฟฟ้าราชบุรี
พร้อมจัดทำรายงานกำหนดมาตรการป้องกันและแก้ไขผลกระทบสิ่งแวดล้อม
เสนอขอความเห็นชอบจากคณะกรรมการสิ่งแวดล้อมแห่งชาติ ซึ่งได้มีมติเห็นชอบเมื่อวันที่ 2
กุมภาพันธ์ 2539
โดยกำหนดให้การดำเนินโครงการโรงไฟฟ้าราชบุรีต้องปฏิบัติตามมาตรการป้องกันและแก้ไขผลกระทบสิ่งแวดล้อมและมาตรการติดตามตรวจสอบคุณภาพสิ่งแวดล้อมที่กำหนดขึ้นเพิ่มเติมอย่างต่อเนื่องและเคร่งครัด
พร้อมทั้งจัดทำรายงานเสนอสำนักงานนโยบายและแผน
สิ่งแวดล้อม กระทรวงวิทยาศาสตร์ เทคโนโลยีและสิ่งแวดล้อม ทราบทุก 6 เดือน ทั้งนี้ บริษัท
ผลิตไฟฟ้าราชบุรี จำกัด ได้
ตั้งงบประมาณไว้รองรับค่าใช้จ่ายที่เกิดขึ้นจากการติดตามตรวจสอบคุณภาพสิ่งแวดล้อมไว้ประมาณปีละ
4 ล้านบาท

นอกจากนี้จากการศึกษาตรวจสอบเพิ่มเติมถึงผลกระทบต่อสิ่งแวดล้อมโดย บริษัท ซาร์เจนท์ แอนด์
ลันดี จำกัด ในฐานะที่ปรึกษาทางเทคนิคอิสระไม่ได้ระบุว่าบริษัท ผลิตไฟฟ้าราชบุรี จำกัดมีปัญหา
สิ่งแวดล้อมที่เป็นสาระสำคัญทำให้การดำเนินการของโรงไฟฟ้าราชบุรีต้องหยุดชะงักหรือต้องการการแก้ไขที่มีค่าใช้จ่ายสูง
และให้ความเห็นว่าโรงไฟฟ้าราชบุรีได้ปฏิบัติตามกฏหมายสิ่งแวดล้อมไทย

อนึ่ง มหาวิทยาลัยมหิดล ได้ทำการวิเคราะห์ผลกระทบสิ่งแวดล้อมโครงการโรงไฟฟ้าราชบุรี
กรณีมีการสร้างโรงไฟฟ้าพลังความร้อน 4 เครื่อง และโรงไฟฟ้าพลังความร้อนร่วม 3 ชุด
ในขณะที่โรงไฟฟ้าราชบุรีได้ดำเนินการก่อสร้างโรงไฟฟ้าพลังความร้อนเพียง 2 เครื่อง
และโรงไฟฟ้าพลังความร้อนร่วมเพียง 3 ชุดเท่านั้น
ซึ่งผลกระทบสิ่งแวดล้อมที่จะเกิดขึ้นจริงคาดว่าจะน้อยกว่าที่มหาวิทยาลัยมหิดลคาดการณ์ไว้

การดำเนินการป้องกันผลกระทบสิ่งแวดล้อมครอบคลุมทั้งในส่วนของทรัพยากรกายภาพ
ทรัพยากรนิเวศน์วิทยา คุณค่าการใช้ประโยชน์ และคุณค่าคุณภาพชีวิต

การดำเนินการเพื่อลดผลกระทบสิ่งแวดล้อม

จากการดำเนินการผลิตไฟฟ้าในเชิงพาณิชย์ ตั้งแต่ ตุลาคม ปี 2543 เป็นต้นมานั้น
ยังไม่ปรากฏว่าเกิดความเสียหายต่อสิ่งแวดล้อม หรือเกิดการร้องเรียนจากชุมชน
แต่ได้มีการจัดทำแผนการติดตามตรวจสอบคุณภาพสิ่งแวดล้อม โดยบริษัทฯได้ว่าจ้างฝ่ายสิ่งแวดล้อม
กฟผ. มาศึกษาผลกระทบที่อาจเกิดต่อ
สิ่งแวดล้อม ดังนี้

[TABLE]

หมายเหตุ :  หมายถึง กิจกรรมที่ดำเนินการในรอบปี

 ค่าใช้จ่ายในการลงทุนเพื่อควบคุมผลกระทบสิ่งแวดล้อม ในช่วง 3 ปีที่ผ่านมาหรือ ในอนาคต

การลงทุนในการป้องกันผลกะทบสิ่งแวดล้อม ในช่วง 3 ปี ที่ผ่านมา และในอนาคต มี
รายละเอียดดังนี้

-   ปลูกต้นไม้เสริมแนวกันเสียงเดิม (ปีงบประมาณ 2545) 300,000 บาท

-   ติดตั้งเครื่องมือตรวจวัดด้านอุตุนิยมวิทยา (ปีงบประมาณ 2545) 1,000,000 บาท

-   จัดทำพื้นที่สีเขียวและงบบำรุงรักษา ปี 2545 10,000,000 บาท

-   ลงทุนในการกำจัดกากของเสีย 1,500,000 บาท

-   วิจัยแมลง 225,000 บาท

-   ติดตามตรวจสอบคุณภาพสิ่งแวดล้อม(ปี 2543-2545) 5,100,000 บาท

-   ทุ่นดักน้ำมัน 250,000 บาท

-   ISO 14001 และค่างานปรับปรุงด้านสิ่งแวดล้อม 10,000,000 บาท

-   อาคารเก็บกากของเสีย/สารเคมี 1,000,000 บาท

  รวม ค่าใช้จ่ายในการลงทุนเพื่อควบคุมสิ่งแวดล้อม ในช่วง 3 ปี 29,375,000 บาท

 ผลการปฏิบัติจริงเมื่อเทียบกับข้อกำหนดตามกฎหมาย

ผลการติดตามตรวจวัดเพื่อป้องกันผลกระทบต่อสิ่งแวดล้อมของโรงไฟฟ้าราชบุรีนั้น
ได้ดำเนินการมาอย่างต่อเนื่อง และได้ปฏิบัติตามกฎหมายกำหนด
โดยเฉพาะการติดตามตรวจวัดคุณภาพ
สิ่งแวดล้อม ซึ่งผลการตรวจวัดค่าต่าง ๆ อยู่ในเกณฑ์ที่ต่ำกว่าที่กฎหมายกำหนดไว้

 ข้อพิพาทหรือการถูกฟ้องร้องเกี่ยวกับผลกระทบสิ่งแวดล้อมและแนวทางแก้ไข

โรงไฟฟ้าราชบุรี มีที่ตั้งติดกับบริเวณพื้นที่เกษตรกรรมโดยรอบ
แต่ไม่มีข้อพิพาทจากกรณีถูกฟ้องร้องเกี่ยวกับปัญหาด้านสิ่งแวดล้อมจากชุมชนรอบๆโรงไฟฟ้า
เนื่องจากใช้วิธีการสื่อสารข้อมูลสู่ชุมชน และผู้นำท้องถิ่นอย่างต่อเนื่อง
ทำให้ข่าวสารการดำเนินงานของโรงไฟฟ้ากระจายเข้าสู่ชุมชน
ทำให้ชุมชนได้รับข้อมูลที่ถูกต้องและให้การยอมรับ ในกรณีหากเกิดข้อพิพาทกับชุมชนและสังคม
โรงไฟฟ้าราชบุรีได้สร้างระบบการรับเรื่องร้องเรียน
ตลอดจนแผนเตรียมการรับเหตุฉุกเฉินกรณีเกิดการชุมนุมประท้วง
ซึ่งได้จัดเตรียมไว้อย่างเป็นระบบแล้ว

3.8 สิทธิหรือข้อจำกัดในการประกอบธุรกิจ

1) การส่งเสริมการลงทุน

ตามที่ บริษัท ผลิตไฟฟ้าราชบุรี จำกัด
ได้ยื่นคำขอรับการส่งเสริมการลงทุนจากสำนักงานคณะกรรมการส่งเสริมการลงทุน
โดยขอรับสิทธิประโยชน์เช่นเดียวกับที่ผู้ผลิตไฟฟ้าเอกชนรายใหญ่ได้รับนั้น
คณะกรรมการส่งเสริมการลงทุนได้พิจารณาเมื่อวันที่ 22 กันยายน 2543 มีมติอนุมัติให้บริษัท
ผลิตไฟฟ้าราชบุรี จำกัด ได้รับสิทธิประโยชน์ตามที่ร้องขอ เป็นจำนวน 2 ฉบับ คือ
สิทธิประโยชน์สำหรับโรงไฟฟ้าพลังความร้อน 1 ฉบับ
และสิทธิประโยชน์สำหรับโรงไฟฟ้าพลังความร้อนร่วม 1 ฉบับ
ซึ่งทั้งสองฉบับจะมีสิทธิประโยชน์เช่นเดียวกันดังนี้

1.  การอนุญาตให้นำคนต่างด้าวซึ่งเป็นช่างฝีมือผู้ชำนาญการกับคู่สมรสและบุคคลซึ่งอยู่ในอุปการะของบุคคลทั้งสองประเภทนี้เข้ามาในราชอาณาจักรได้ตามจำนวนและกำหนดระยะเวลาให้อยู่ในราชอาณาจักรเท่าที่คณะกรรมการพิจารณาเห็นสมควร

2.  การอนุญาตให้คนต่างด้าวซึ่งเป็นช่างฝีมือผู้ชำนาญการที่ได้รับอนุญาตให้อยู่ในราชอาณาจักรตามข้อ
    1
    ได้รับอนุญาตทำงานเฉพาะตำแหน่งหน้าที่การทำงานที่คณะกรรมการพิจารณาให้ความเห็นชอบตลอดระยะเวลาที่ได้รับอนุญาตให้อยู่ในราชอาณาจักร

3.  การอนุญาตให้ได้รับการยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

4.  การอนุญาตให้ได้รับการยกเว้นภาษีเงินได้นิติบุคคลสำหรับกำไรสุทธิที่ได้จากการประกอบ
    กิจการที่ได้รับการส่งเสริมมีกำหนดเวลา 8 ปีนับแต่วันที่เริ่มมีรายได้จากการประกอบการ
    (โรงไฟฟ้าพลังความร้อนเริ่มมีรายได้ตั้งแต่วันที่ 31 ตุลาคม 2543
    ดังนั้น สิทธิประโยชน์จะเริ่มนับ ตั้งแต่วันที่ 31 ตุลาคม 2543 ไปอีก 8 ปี
    สำหรับโรงไฟฟ้าพลังความร้อนร่วมจะเริ่มมีรายได้ตั้งแต่วันที่ 31 สิงหาคม 2544 ดังนั้น
    สิทธิประโยชน์จะเริ่มนับตั้งแต่วันที่ 31 สิงหาคม 2544 ไปอีก 8 ปี)

5.  การอนุญาตให้ได้รับการยกเว้นไม่ต้องนำเงินปันผลจากกิจการที่ได้รับการส่งเสริมการลงทุนซึ่งได้รับการยกเว้นภาษีเงินได้นิติบุคคลตามข้อ
    4 ไปรวมคำนวณเพื่อเสียภาษีเงินได้ตลอดระยะเวลาที่ได้รับยกเว้นภาษีเงินได้นิติบุคคลนั้น

6.  การอนุญาตให้นำหรือส่งเงินออกนอกราชอาณาจักรเป็นเงินตราต่างประเทศได้

2) ข้อจำกัดในการประกอบธุรกิจ

เนื่องจากบริษัท ผลิตไฟฟ้าราชบุรีโฮลดิ้ง จำกัด (มหาชน)
ได้จัดตั้งขึ้นเป็นรูปบริษัทซึ่งสามารถประกอบกิจการใดๆ
ภายใต้กฎหมายไทยโดยไม่มีข้อจำกัดในการประกอบธุรกิจ
เว้นแต่การขายกระแสไฟฟ้าตามสัญญาซื้อขายไฟฟ้าระบุให้ บริษัท ผลิตไฟฟ้าราชบุรี จำกัด
จะต้องดำเนินการขายไฟฟ้าให้แก่ กฟผ. แต่เพียงผู้เดียว
ไม่สามารถดำเนินการขายไฟฟ้าให้แก่ผู้ใช้ไฟฟ้าโดยตรงได้
ตราบใดที่สัญญาซื้อขายไฟฟ้ายังมีผลบังคับใช้แก่บริษัท ผลิตไฟฟ้าราชบุรี จำกัด